Hetk tagasi lõppenud jalgpallimängu tulemus Londonist: Fulham - Juventus 4:1. Ma kordan: Fulham F.C. võitis just Torino Juventust 4:1. Vabandust, lihtsalt ei suuda seda muidu uskuda, pean endale kaks korda ütlema. Kahe mängu kokkuvõttes siis inglased 5:4 edasi pääsenud. See ka veel.  Kui mina umbes 25 aastat tagasi jalgpalli vaatama hakkasin, ei kujutanud isegi ette, et Fulham võiks iialgi Inglise kõrgemasse  liigasse tõusta. Tegemist oli täiesti nurgataguse meeskonnaga. Juventus on võitnud kõik võimalikud Euroopa karikad ning Itaalia Serie A 27 korda.  Püha müristus tõepoolest.